Diari Oficial de la Generalitat Valenciana


Sumari del DOGV 7959, del 17-01-2017 (2016/10422)

Notificació de la sentència dictada en el procediment de guarda i custòdia número 72/2015.
------------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10990


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 72/2015. [2016/10124]  
Família, guarda, custòdia o aliments de fills menors no matrimonials no consensuats 000072/2015  
De: Eiza Rojas Robles.  
Procurador: José Vicente Ferrer Ferrer.  
Contra: Henry Gustavo Rivera Albán.  
Procurador/a: -  
En aquest procediment de guàrdia i custòdia o aliments de fills no matrimonials no consensuats número 72/2015, seguit a instàncies d'Eiza Rojas Robles contra Henry Gustavo Rivera Alban, sent-ne magistrat jutge José María Cutillas Torns i lletrada de l'Administració de justícia Vicenta María Casañ Arandiga, s'ha dictat, el dia 16 de desembre de 2016, la sentència que té la part dispositiva que, literalment, és com segueix:  
  
«Dispositiva  
Estime substancialment la demanda plantejada per Eiza Rojas Robles, representada pel procurador dels tribunals J. José Vicente Ferrer Ferrer i assistit de la lletrada Almudena Mora Belenguer, contra Henry Gustavo Rivera Albán, declarat en rebel·lia, atesa la seua incompareixença en aquestes actuacions, en què ha sigut part el Ministeri Fiscal, sobre guarda, custòdia i aliments de fill menor, i dispose les mesures definitives següents derivades del cessament de la convivència entre les parts:  
1. L'atribució de l'exercici exclusiu de la pàtria potestat sobre els fills menors, S. i G., a la mare, Eiza Rojas Robles.  
2. Atribuïsc la guarda i custòdia dels fills menors, S. i G., a la mare, Eiza Rojas Robles.  
3. No fixe un sistema de visites paternofilial, sense perjudici que el progenitor rebel, Henry Gustavo Rivera Albán, puga sol·licitar aquest sistema en el procediment adequat en benefici de la menor.  
4. Henry Gustavo Rivera Albán contribuirà com a prestació per aliments per als fills menors i pagarà a la mare, Eiza Rojas Robles, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 360 euros, la suma pecuniària de la qual serà anualment actualitzada en relació amb l'índex de preus de consum, juntament amb la meitat de les despeses de caràcter extraordinari dels menors, les necessàries en tot cas i les convenients amb el consentiment de l'altre progenitor o autorització judicial.  
  
Tot això sense fer una condemna especial a les costes d'aquest procediment.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, s'anotarà al llibre corresponent, se'n portarà un testimoniatge a les actuacions originals i es notificarà a les parts, fent-los saber que, contra aquesta sentència, podran interposar en aquest jutjat un recurs d'apel·lació, dins dels 20 dies següents a la notificació, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.»  
  
I atés que el demandat, Henry Gustavo Rivera Albán, es troba en parador desconegut, expedisc aquest edicte a fi que li valga de notificació de forma deguda mitjançant la publicació en el Diari Oficial de la Generalitat Valenciana.  
  
València, 16 de desembre de 2016.- La lletrada de l'Administració de justícia: Vicenta María Casañ Arandiga.